ที่ประชุมรัฐสภา รับหลักการวาระแรก ร่างพระราชบัญญัติประกอบรัฐธรรมนูญ ว่าด้วยการเลือกตั้ง ส.ส.
การประชุมร่วมรัฐสภาวันนี้ ที่ประชุมมีการพิจารณาร่างกฎหมายประกอบรัฐธรรมนูญฉบับแก้ไขเพิ่มเติม 2 เรื่อง ได้แก่ ร่าง พ.ร.บ.ประกอบรัฐธรรมนูญ ว่าด้วยการเลือกตั้ง ส.ส. จำนวน 4 ฉบับ และร่าง พ.ร.บ.ประกอบรัฐธรรมนูญ ว่าด้วยพรรคการเมือง 6 ฉบับ เพื่อให้สอดคล้องกับรัฐธรรมนูญที่มีการแก้ไขเพิ่มเติมเรื่องระบบเลือกตั้งก่อนหน้านี้ โดยให้กลับไปใช้ระบบแบบบัตร 2 ใบ มี ส.ส. 500 คน เหมือนรัฐธรรมนูญปี 2540 โดยที่ประชุมพิจารณา ร่าง พ.ร.บ.ประกอบรัฐธรรมนูญ ว่าด้วยการเลือกตั้ง ส.ส. ทั้ง 4 ฉบับรวมกัน เป็นเรื่องแรก ประกอบด้วย ร่างที่คณะรัฐมนตรี เป็นผู้เสนอ/ร่างของพรรคเพื่อไทย ร่างพรรคร่วมรัฐบาล ร่างของพรรคก้าวไกลโดยสาระสำคัญที่มีการถกเถียงกันอย่างมาก ในส่วนที่ฝ่ายค้าน ทั้งพรรคเพื่อไทยและพรรคก้าวไกล เสนอเพิ่มในส่วนที่เกี่ยวกับหมายเลขผู้สมัครสำหรับหาเสียง ทั้งการเลือก ส.ส.บัญชีรายชื่อ และ ส.ส.แบบแบ่งเขต เป็นแบบพรรคเดียวเบอร์เดียว เพื่อความสะดวกของประชาชนป้องกันการสับสน ขณะที่ร่างของคณะรัฐมนตรีและพรรคร่วมรัฐบาล ยังคงหลักการเดิม ใช้แบบพรรคเดียวหลายเบอร์ เนื่องจากเห็นว่า รัฐธรรมนูญ มาตรา 90 กำหนดให้มีการรับสมัคร ส.ส.แบบแบ่งเขต ก่อน การรับสมัคร ส.ส.แบบบัญชีรายชื่อ ที่จะส่งผลให้การรับสมัคร ส.ส.แบบแบ่งเขตต้องมีการจับหมายเลข แต่ละเขตแตกต่างกันนอกจากนี้ ยังมีการอภิปรายอย่างกว้างขวาง โดยฝ่ายรัฐบาล เห็นว่า เรื่องนี้เป็นประเด็นเดียวที่แตกต่างกันชัดเจน ระหว่างฉบับฝ่ายค้านและรัฐบาล ในการเสนอร่างกฎหมายครั้งนี้ พร้อมยอมรับว่า การเป็นพรรคเดียวเบอร์เดียว สามารถทำให้การหาเสียงง่ายประหยัดค่าใช้จ่ายในการหาเสียง แต่หากเป็นคนละเบอร์จะทำให้ประชาชนพิจารณาเลือกได้และเชื่อว่าจะไม่ทำให้ประชาชนสับสนขณะที่ สมาชิกวุฒิสภา เห็นว่า เรื่องพรรคเดียวหลายเบอร์ นอกจากเป็นไปตามรัฐธรรมนูญแล้ว ยังเป็นเรื่องที่ต้องให้เกียรติประชาชน เพราะประชาชนรู้จักผู้สมัคร ที่จะเข้ามาเป็นผู้แทนดีพอสมควร ดังนั้นการมีเลขต่างกันไม่ใช่ปัญหา แม้หมายเลขเดียวกันจะง่ายกว่า แต่การพิจารณาร่ากฎหมายต้องยืนอยู่บนหลักการของรัฐธรรมนูญ พร้อมยืนยันว่า พรรคเดียวหลายเบอร์ประชาชนจะไม่สับสน หากเป็นผู้สมัครที่ลงพื้นที่อย่างไรก็ตาม หลังจากอภิปรายมาตลอดหลังจากอภิปรายมาตลอดทั้งวัน ที่ประชุมลงมติเป็นรายฉบับ โดยเห็นด้วยรับหลักการวาระแรก ในร่างทั้ง 4 ฉบับ พร้อมตั้งคณะกรรมาธิการวิสามัญพิจารณา 49 คน